Document ID: 31979R2806

KOMISSION ASETUS (ETY) N:o 2806/79,
annettu 13 päivänä joulukuuta 1979,
tietyistä jäsenvaltioiden ja komission vastavuoroisista ilmoituksista sianliha-alalla ja asetuksen (ETY) N:o 2330/74 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (), sellaisena kuin se on viimeksi muutettuna asetuksella (ETY) N:o 1423/78 (), ja erityisesti sen 22 artiklan,
sekä katsoo, että
asetuksen (ETY) N:o 2759/75 22 artiklassa säädetään, että jäsenvaltiot ja komissio ilmoittavat toisilleen mainitun asetuksen soveltamiseen tarvittavat tiedot: tarvittavien tietojen saamiseksi ajoissa ja yhdenmukaisina markkinajärjestelyn toteuttamiseksi olisi jäsenvaltioille tässä asiassa asetettavat velvoitteet määriteltävä tarkemmin,
asetuksen (ETY) N:o 2759/75 3 artiklassa säädettyjen interventiotoimenpiteiden soveltaminen vaatii markkinoiden tarkkaa tuntemusta; teurastetun sian hinnan vertailemiseksi mahdollisimman hyvin edellytyksin olisi otettava huomioon kaikki neuvoston asetuksessa (ETY) N:o 2760/75 () määritellyt yhteisön sianruhojen luokitusasteikot komission asetuksessa (ETY) N:o 1229/72 () säädetyssä kaupan pitämisen vaiheessa ja säilyttää neuvoston asetuksessa (ETY) N:o 2762/75 () olevat markkinat; porsaiden hintaa varten olisi oltava käytettävissä markkinoiden näkymien arviointiin tarvittavat tiedot erityisesti jatkuvasti luotettavan kuvan ylläpitämiseksi markkinoista neuvoston asetuksen (ETY) N:o 2765/75 () 3 artiklan mukaisesti sekä interventiotoimenpiteiden valmistelemiseksi ajoissa; Italia ei kuitenkaan tällä hetkellä pysty antamaan kaikkia kyseisiä tietoja;
on mahdollista, ettei komissio saa noteerauksia; on tarpeen välttää se, että noteerauksen puuttuminen aiheuttaa komission laskemien markkinahintojen epätavallisen kehittymisen; olisi siis säädettävä puuttuvan noteerauksen tai puuttuvien noteerausten korvaamisesta viimeisellä käytettävissä olevalla noteerauksella; viimeisen noteerauksen käyttö ei kuitenkaan ole enää mahdollista sellaisen tietyn noteerauksettoman ajanjakson jälkeen, jolloin tilannetta kyseisillä markkinoilla voidaan pitää epätavallisena,
mahdollisimman täsmällisen markkinatiedon saamiseksi on suotavaa, että komissiolla on säännölliset tiedot muista sianliha-alan tuotteista sekä muista jäsenvaltioiden tiedossa mahdollisesti olevista seikoista,
tämä asetus sisältää komission asetuksen (ETY) N:o 2330/74 (), sellaisena kuin se on muutettuna asetuksella (ETY) N:o 1188/77 () säännökset; asetus (ETY) N:o 2330/74 voidaan näin ollen kumota, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Jäsenvaltioiden on ilmoitettava viimeistään kunkin viikon torstaina komissiolle edellisen viikon:
a) asetuksen (ETY) N:o 2760/75 mukaisesti määritetyt noteeraukset 100 kilolle painoluokan II sianruhoja asetuksessa (ETY) N:o 1229/72 vahvistetussa kaupan pitämisen vaiheessa ja asetuksen (ETY) N:o 2762/75 liitteessä luetelluilla markkinoilla;
b) porsaita koskevat edustavat noteeraukset keskimäärin 20 kilon elopainoiselle porsaalle.
2. Jos komissio ei saa yhtä tai useampia noteerauksia, se käyttää viimeksi saatua noteerausta. Jos noteeraus tai noteeraukset puuttuvat kolmelta peräkkäiseltä viikolta, komissio ei enää kirjaa kyseistä noteerausta tai kyseisiä noteerauksia.
2 artikla
Jäsenvaltioiden on ilmoitettava komissiolle kerran kuukaudessa teurastetun sian markkinoiden edellisen kuukauden keskihinta asetuksen (ETY) N:o 2760/75 liitteessä I tarkoitetuille kauppaluokille E-IV.
Italia antaa kuitenkin edellisessä kohdassa tarkoitetut ilmoitukset 1 päivästä tammikuuta 1983.
3 artikla
Jäsenvaltiot ilmoittavat komission pyynnöstä seuraavat tiedot, jos ne ovat niiden käytettävissä, asetuksen (ETY) N:o 2759/75 alaisille tuotteille:
a) jäsenvaltioiden markkinahinnat kolmansista maista tuoduille tuotteille;
b) kolmansien maiden edustavilla markkinoilla käytetyt hinnat.
4 artikla
Komissio käyttää hyväkseen jäsenmaiden lähettämiä tietoja ja ilmoittaa ne sianlihan hallintokomitealle.
5 artikla
Kumotaan asetus (ETY) N:o 2330/74.
6 artikla
Tämä asetus tulee voimaan 1 päivänä tammikuuta 1980.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 1979.

Labels: 12
17
6